open-index/open-wikipedia-markdown huggingface dataset:
Բրայան Ահերն

ձախից|մինի|344x344փքս
**Բրայան Ահերն** (,), բրիտանացի դերասան շատ է նկարահանվել Հոլիվուդում։

Ծնվել է Մեծ Բրիտանիայում Ուորսթերշիրի կոմսությունում`ճարտարապետ Ուիլյամ դե Լեյսի Ահերնի և նրա կնոջ՝ Լուիզայի ընտանիքում։ Կրթություն է ստացել Բիրմինգհեմում, Լոնդոնում և Մալվերում, որտեղ նա սկսել է դերասանական կարիերան։ 1924 թվականից Ահերնը սկսել է հայտնվել մեծ էկրանին որտեղ խաղացել է «Գետնանցում»(1928) «Երգերի երգը»(1933) «Հավերժություն և մեկ օր»(1943) «Ես խոստովանում եմ»(1953) «Տիտանիկ»(1953), իսկ 1940 թվականին ստացել է «Օսկար>»  Բացի այդ, նա շատ է խաղացել Բրոդվեյում ՝ սկսած 1931 թվականից մինչև 1960 թվականը։ 1950-ականների սկզբից դերասանը նկարահանվել է նաև հեռուստատեսությունում, որտեղ նա դերեր է ունեցել «Դիսնեյլենդ», «Կառավան կառք», «Հում հյուսվածք» և «Մթնշաղ գոտի» սերիալներում։ 1969 թվականին, կարիերայի ավարտից երկու տարի անց, Ահերնը հրատարակել է «Պատշաճ աշխատանք» ինքնակենսագրությունը։

Դերասնը երկու անգամ ամուսնացած է եղել. առաջինը 1939-ից 1940 թվականը դերասանուհի Ջոան Ֆոնտեյնի հետ, իսկ երկրորդը՝ 1946-ից մինչև մահը ամուսնացած է եղել Էլինոր դե Լիգր Լաբորդի հետ։ Նա հիվանդացավ գրիպով 1944 թվականին բանակային ճամբարներ շրջելիս։ Դերասանը մահացել է սրտի կաթվածից Ֆլորիդայում 1986 թվականին 83 տարեկանում։ Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

## Ծանոթագրություններ


## Արտաքին հղումներ
Brian Aherne at the British Film Institute

Brian Aherne as Julian Gordon in Shooting Stars (video clip, appearance at 2:55m)  at British-Pathé

Կատեգորիա:20-րդ դարի բրիտանացի գրողներ
Կատեգորիա:20-րդ դարի բրիտանացիներ
Կատեգորիա:20-րդ դարի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Թատրոնի դերասաններ
Կատեգորիա:Համր կինոյի դերասաններ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Ադել Օմեր դը Հել

**Ադել Օմեր դը Հել** (ֆր.Adèle Hommaire de Hell, ի ծնե` *Ադել Էրիո*. (),  ֆրանսիացի գրող, ճանապարհորդ, Ֆրանսիայի աշխարհագրական ընկերության անդամ։

Երկրաբան Խավիեր Օմեր դը Հելի կինը (1812-1848)։

Նրա անունը կապված է 19-րդ դարի գրական խոշորագույն կեղծիքներից մեկի `Պ.Պ.-ի կողմից ստեղծված Օմեր դը Գելի օրագրերի հետ, որը  նկարագրում էր Ադել Օմեր դե Գելի հարաբերությունները Մ. Յու. Լերմոնտովի հետ։

## Կենսագրություն
Ադել Օմեր դը Գելը ծնվել է 1819 թվականին (որոշ աղբյուրներ նշում են այլ ամսաթվերի մասին) Պա դը Կալեում։ Վաղ էր որբացել։ Նրան տեղավորում են են Սենտ-Էթյենի կրոնական գիշերօթիկ դպրոցում, որտեղ ստանում է լավ կրթություն։ Այստեղ հանդիպում է երիտասարդ ինժեներ Խավիեր Օմերին և 1834 թվականին ամուսնանում է նրա հետ։ Ամուսնական կյանքում ունեցել են երեք որդի (Էդվարդ, Լեոն և Գուստավ)։ Ֆրանսիայի կառավարությունը  ամուսնուն ուղարկում է Օսմանյան կայսրություն, և Ադելը հետևում է նրան։ 1836 թվականին երիտասարդ ընտանիքը ուղևորվում է Ռուսաստան՝ հարավային հողերի ՝ Կովկասի, տափաստանային տարածքների և նախալեռնային տարածքների երկրաբանական հետախուզման նպատակով։ 1839 թվականին Դնեպր գետի ափին գտնվող երկաթահանքի հայտնաբերման համար կայսր Նիկոլայ 1-ինը նրա ամուսնուն պարգևատրել է Սուրբ Վլադիմիրի շքանշանով և ազնվական կոչումով, որի կապակցությամբ Խավիեր Օմերը ազգանունին ավելացնում է մոր դը Գելի անունը։ Նրանց հետազոտության արդյունքը 3 հատորանոց աշխատություն էր («Կասպից ծովի տափաստանները, Կովկասը, Ղրիմը և Հարավային Ռուսաստանը», Փարիզ, 1843-1845)։ Չնայած այն հանգամանքին, որ այս ստեղծագործության հեղինակային իրավունքը պատկանում էր ամուսնուն, Ադել Օմերը անմիջականորեն ներգրավված էր նյութերի հավաքագրման և մշակման մեջ, մասնավորապես, նրան էր պատկանում մի շարք էջերի հեղինակությունը։ Բացի այդ, Ադել Օմեր դը Գելը հեղինակ է Ռուսաստանի հարավային ծայրամասերում իր ճանապարհորդության նկարագրությանը, որը լույս է տեսել Ֆրանսիայում և առաջին անգամ ռուսերեն թարգմանվել է Ե. Լ. Սոսնինան։ 1841 թվականին ամուսնական զույգը ճանապարհորդել է Մոլդովա և Ռուսաստանի այլ հարավային շրջաններ։ Հետո նրանք վերադարձել են Ֆրանսիա։

1846 թվականին Ադել Օմեր դը Գելը հրատարակել է Ռուսաստանի մասին բանաստեղծությունների ժողովածուն։ Շուտով ամուսինը մեկնել է Պարսկաստան, որտեղ 1848 թվականին նա մահացավ է տենդից՝ Սպահանում գտնվող Նոր Ջուղայում։ Մնացած տարիները այրին նվիրել է մի շարք աշխատությունների հրապարակմանը, որոնք նկարագրում են իրենց ավելի վաղ ճանապարհորդությունները հարավային Ռուսաստանի և Մերձավոր Արևելքի երկրներով։

## Ծանոթագրություններ

## Արտաքին հղումներ
* Лермонтовская энциклопедия 
* П.Попов Отклики иностранной печати на публикацию «Писем и записок» Оммер де Гелль

Կատեգորիա:Ֆրանսիացի գրողներ
Կատեգորիա:Ֆրանսիացի ճանապարհորդներ
Կրիա (ռոբոտ)

thumb|Ինֆրակարմիր ճառագայթներով ղեկաղարվող Վելիանթ կրիան, որը վաճառվում էր 1983-2011 թվականներին

**Կրիաներն** ուսուցողական ռոբոտների դաս են, որոնք նախագծվել են ուշ 1940-ականներին (հիմնականում Վիլիամ Գրեյ Վալթերի ավագությամբ) և օգտագործվել է ինֆորմատիկայի և մեքենաշինության մեջ` ուսումնական նպատակներով։ Այս սարքերն ավանդաբար կառուցվում էին գետնին կպած, մոտավորապես կիսագնդաձև (երբեմն թափանցիկ) պատյանով և փոքր շրջադարձային շառավղով տեղաշարժման հնարավորությունով։ Այդ ռոբոտներն ունեին սենսորներ, որոնք օգնում էին խուսափել խոչընդոտներից և, եթե ռոբոտը ճիշտ էր կառուցված, հնարավորություն ուներ իր շրջակայքը ճիշտ ընկալելու։ Կրիա ռոբորներն առկա են վաճառքի և շատ տարածված են սիրողական ռոբոտավարների շրջանակում։

Կրիա ռոբոտները սերտ փոխկապակցված էին Սեյմուր Փեյփերթի աշխատանքի և [Լոգո ծրագրավորման լեզվի` 1980 ականներին համակարգչային կրթության մեջ ընդհանուր օգտագործման հետ։ Կրիաները նախագծվել էին, որպեսզի օգտագործվեն Լոգո ծրագրավորման լեզուն օգտագործող համակարգերի հետ, և հաճախ թողարկվում էին գրչային մեխանիզմով, ինչը ծրագրավորողին թույլ էր տալիս ստեղծել դիզայն թղթի մեծ կտորի վրա։ Լոգո-յով աշխատող օրիգինալ կրիան, որը ստեղծել էր Փոլ Վեքսելբլաթը` BBN-ում, կոչվում էր Իրվինգ և առաջին անգամ ցուցադրվել է Մասաչուսեթս նահանգի Լեքսինգթոն քաղաքի Մազի միջնակարգ դպրոցում։ Իրվինգը ուներ հարվածային սենսորներ և կարող էր տալ ձայնային արձագանք զանգակի միջոցով։ Լոգո ծրագրավորման լեզվով աշխատող ռոբոտ կրիայի զարգացումը հանգեցրեց այն բանին, որ կրիական գրաֆիկայով աշխատող ծրագրերում որպես նշորդ սկսեցին օգտագործել կրիան։

## Տես նաև
* Լոգո (ծրագրավորման լեզու)
* Կրիական գրաֆիկա
* KTurtle 
* Սեյմուր Փեյփերթ

## Ծանոթագրություններ

Կատեգորիա:Ռոբոտագիտություն
WEB ծրագրավորման գործիքներ

**WEB ծրագրավորման գործիքներ**, որոնք թույլ են տալիս WEB ծրագրավորողներին թեստավորել և debug անել իրենց կոդը։ Սրանք տարբերվում են WEB կայքերի կոնստրուկտորներից և ինտեգրացված ծրագրավորման միջավայրերից նրանով, որ անմիջականորեն չեն մասնակցում կայքէջի ստեղծմանը, այլ գործիքներ են WEB կայքում կամ WEB ծրագրում օգտագործողի ինտերֆեյսը թեստավորելու համար։
WEB ծրագրավորման գործիքները WEB բրաուզերներում ներկայացված են որպես հավելումներ կամ ներկառուցված ֆունկցիաներ։

Շատ տարածված WEB բրաուզերներում, ինչպիսք են Google Chrome, Firefox, Internet Explorer, Safari և Opera, ունեն ներկառուցված գործիքներ, որոնք օգնում են WEB ծրագրավորողներին։ Ինչպես նաև կարելի է տեղադրել բազմաթիվ հավելումներ և պլագիններ։

WEB ծրագրավորման գործիքները հնարավորություն են տալիս ծրագրավորողներին աշխատելու տարբեր WEB տեխնոլոգիաների հետ (HTML, CSS, the DOM, JavaScript, WEB բրաուզերի կողմից մշակվող կոմպոնենտներ)։ WEB բրաուզերների զարգացումով պայմանավորված անընդհատ ավելանում են նոր հնարավորություններ և ֆունկցիաներ։

## WEB ծրագրավորման գործիքների աջակցում
Տարածված բրաուզերները հնարավորություն են տալիս WEB դիզայներներին և WEB ծրագրավորողներին դիտել էջի տեսքը։ Սրանք գործիքներ են, որոնք ներկառուցված են բրաուզերում և չեն պահանջում հավելյալ մոդուլներ կամ կոնֆիգուրացիաներ։

* Firefox – F12 Web Console / Browser Console (սկսած Firefox 4 - ից). The Web Console կիրառվում է մի էջի նկատմամբ, իսկ the Browser Console կիրառվում է ամբողջ էջի նկատմամբ։ Շատ հավելումներ կան, այդ թվում նաև Firebug.
* Google Chrome – Chrome Developer Tools (DevTools)
* Internet Explorer և Microsoft Edge – F12 Web Developer Tools (սկսած 8 - րդ տարբերակից)
* Opera – Opera Dragonfly
* Safari – Safari Web Development Tools (սկսած 3 - րդ տարբերակից)

## Տես նաև
*Web Developer (software)
*Web Development life cycle
*World Wide Web

## Ծանոթագրություններ

Կատեգորիա:Ծրագրավորման գործիքներ
Մատեո Մարիա Բոյարդո

**Մատեո Մարիա Բոյարդո** (, ), Վերածննդի բանաստեղծ։

## Կենսագրություն
Կանանց գծով Բոյարդոն հայտնի հումանիստ Տիտո Վեսպասիանո Ստրոցիի և Էրկոլե Ստրոցցիի զարմիկն էր։ Մարդասիրական ձևով ստացել է տնային կրթություն։ Կատարել է Ֆերարայի  կառավարիչների անհատական պատվավոր առաքելությունները. 1476-1478 թվականներին՝ Դ' Էստեի կոմս Էրկոլե I-ի բարձրաստիճան պալատական, 1481 թվականից՝ Մոդենայի կապիտան, 1487 թվականից շուրջ յոթ տարի՝ ՌեԺո-Նել-Էմիլիայի կապիտան։

## Ստեղծագործություն
Թարգմանել է անտիկ և միջնադարյան պատմաբանների աշխատությունները (Հերոդոտոս, Քսենոֆոն և այլն), ինչպես նաև Ապուլեոսի «Ոսկե ավանակը» վեպը։Վերգիլիոսի ոգով լատիներենով գրել է էկլոգներ, իտալերենով' սոնետներ և կանցոններ, նմանակել է Պետրարկային։ Բոյարդոյի սիրային բանաստեղծությունները զետեղվել են «Կանցոններ» ժողովածուում (1476-1477)։Հեղինակն է «Տիմոնե» հինգ արարով պիեսի (ըստ Լուկիանոսի երկխոսության), որը լույս է տեսել 1500 թվականին։

## «Սիրահարված Օռլանդոն» կամ «Սիրահարված Ռոլանդ»
thumb|''Amorum libri'', 1499
Բոյարդոն իր համբավը ձեռք է բերել «Սիրահարված Ռոլանդը» ստեղծագործությամբ. Բոյարդոն համարձակորեն խախտել է հաստատված ավանդույթը, ըստ որի՝ կոպիտ Ռոլանդը չէր կարող սիրահարված լինել։ Խախտելով ավանդույթը՝ պալատական բանաստեղծն ընդառաջ գնաց ժամանակակից ազնվական հասարակությանը։ Բոյարդոն կարոլինգյան փուլի կոպիտ հերոսներին վերածեց Կլոր սեղանի ասպետների և պալատական խորտակված մշակույթով ասպետներին օժտեց փափկակեցությամբ և վայելքի ձգտումով։ Պոեմի բովանդակությունն առանձին ասպետների անսահման երևակայական արկածներն են. այնտեղ չկա մեկ առանցք։ Չնայած իր թերություններին՝ բանաստեղծությունը մեծ հաջողություն ունեցավ՝ սկսելով այն ժանրից, որը կատարելության հասցվեց Բոյարդոյի իրավահաջորդի՝ Լուդովիկո Արիոստոյի կողմից։

Հետագա սերունդների համար Բոյարդոն դարձավ գիտական ֆանտաստիկայի տիպար։ Գոթֆրիդ Լայբնիցը,  անդրադառնալով «անհնարինը նկարագրելու արվեստին», առաջին հերթին  ներկայացնում է «Սկանդիանոյի կոմսի  ճարտարամտությունները»։

## Ծանոթագրություններ

## Գրականություն
*	Андреев М. Л. Рыцарский роман в эпоху Возрождения / Российская академия наук ; Институт мировой литературы им. А. М. Горького. — М. : Наука : Наследие, 1993թվական С. 103—121. — 256 с. — ISBN 5-02-011505-3.
*	Андреев М. Л. Боярдо, Маттео // Культура Возрождения : энциклопедия. — М. : Росспэн, 2007. — Т. 1. — С. 227—228.
*Боярдо, Маттео-Мария // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.շ

## Արտաքին հղումներ
* Լուդովիկո Արիոստո

 
Կատեգորիա:15-րդ դարի ծնունդներ
Կատեգորիա:Գրողներ այբբենական կարգով
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալիայի քաղաքական գործիչներ
V8 (JavaScript շարժիչ)

**V8**, Javascript ծրագրավորման համար նախատեսված բաց ներքին կոդով շարժիչ, որը տարածվում է BSD լիցենզիայով։ Մշակվել է Google ընկերության դանիական մասնաճյուղի կողմից։

## V8-ի յուրահատկություններ
V8-ի մշակումը սկսվել է Դանիայի Օրխուսե քաղաքում գտնվող Google-ի մասնաճյուղի կողմից։ Ղեկավարող մշակողը դարձավ Լարս Բակը։ Հիմնական խնդիրը, որը պետք է լուծեին ծրագարվորողները այս շարժիչում՝ արագությունը և հարմարավետությունն էր։ Շարժիչի առաջին լաբարատորային տարբերակը թողարկվեց 2008 թվականի հուլիսի 3-ին, իսկ արդեն սեպտեմբերի 2-ին պաշտոնապես թողարկվեց 0․2․5 տարբերակը։

Լարս Բակը համարում է, որ V8-ի անկյունաքարերն են համարվում․

* JavaScript ներքին կոդի վերծանումը մեքենայական կոդի, շրջանցելով կոդ-բայթի միջանկյալ փուլերը։ 
* Հիշողության համակարգի արդյունավետ ղեկավարում, որը հանգեցնում է օբյեկտի արագ ընտրմանը և փոքրիկ դադրներով «աղբի» հավաքումը։ 
** V8-ում դադարեցնում է կոդի իրագործումը «ազբի հավաքման շրջանում»
** V8-ը կարող է հստակ սահմանել, թե հիշողության, որ մասում է գտնվում օբյեկտը, որը թույլ է տալիս խուսափել տվյալների արտահոսքից։

V8 շարժիչը տարբերվում է մնացած շարժիչներից (JScript, SpiderMonkey, JavaScriptCore, Nitro), իր հզորությամբ։

## Ապրանքանիշեր, որոնք օգտագործում են V8
### Բրաուզերներ
* Chromium - վեբ բրազուզեր ներքին բաց կոդով, որը հիմք է հանդիսանում մի շարք այլ բրազերների համար, այդ թվում Chrome-ի համար։
* Maxthon - վեբ բրաուզերը, որը իր ներսում պարունակում է գովազդների արգելափակիչ։
* Android բրաուզեր - բջջային բրաուզեր, որը ներգրավված է Android օպերացիոն համակարգում։

### Օպերացիոն համակարգեր
* Android — Google-ի կողմից մշակված օպերացիոն համակարգ, որը օգտագործում է V8 շարժիչը սկսած Android Froyo տարբարակից։
* HP webOS — օպերացիոն համակարգ, որը մշակվել է Hewlett-Packard-ի կողմից։ V8  շարժիչը օգտագործվում է  նրանում առկա բրաուզերում։
* Google Chrome OS

## Տես նաև
* SpiderMonkey
* JavaScriptCore
* Node.js

## Ծանոթագրություններ

## Արտաքին հղումներ
* Նախագծի պաշտոնական կայք
* Google V8

Կատեգորիա:2008 ծրագրային ապահովումներ
Կատեգորիա:C++-ով գրված ազատ ծրագրային ապահովումներ
Կատեգորիա:C++-ով գրված ծրագրեր
Կատեգորիա:JavaScript
Կատեգորիա:Ազատ ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Գուգլ
Կատեգորիա:Լինուքսի ծրագրային ապահովում
Կատեգորիա:Կազմարկիչներ
Կատեգորիա:Համակարգչային լեզուներ
Կատեգորիա:Համաշխարհային սարդոստայն
Կատեգորիա:Վինդոուզի ծրագրային ապահովում
Ռայմունդու Կոռեյա

**Ռայմունդու Կոռեյա** (իսկական անուն-ազգանունը՝ **Ռայմունդու դա Մորժա դի Ասևեդու Կոռեյա**. , ), 19-20-րդ դարերի բրազիլացի բանաստեղծ, իրավաբան, դատավոր։ Օլավու Բիլակի և Ալբերտու դի Օլիվեյրայի հետ հետ մեկտեղ կազմել է բրազիլացի բանաստեղծների պառնասյան դպրոցի նշանավոր եռյակը։ Եղել է Բրազիլական գրականության ակադեմիայի հիմնադիր անդամներից մեկը. այդ կաճառում հիմնադրման ժամանակվանից մինչև իր մահը  (1897-1911 թթ.) զբաղեցրել է 5-րդ աթոռը։

## Կենսագրություն
Ծնվել է Սան Լուիսի նավահանգստում խարիսխ գցած նավի վրա; Սովորել է Պեդրու Երկրորդի անվան քոլեջում, ուսումը շարունակել է Սան Պաուլուի համալսարանի իրավաբանական ֆակուլտետում, որն ավարտելուց հետո աշխատել է Ռիո դե Ժանեյրոյում ու Մինաս Ժերայսի նահանգում, սկզբում՝ որպես հաշտարար դատավոր, ապա՝ Սան Գոնսալու դու Սապուկայի դատական շրջանի գլխավոր տնօրեն (ի դեպ, Ռայմունդուի հայրը նույնպես իրավաբան էր)։

Մահացել է Փարիզում, ուր գնացել էր տուբերկուլյոզից ապաքինվելու նպատակով։

## Ստեղծագործությունը
Բանաստեղծական իր առաջին ժողովածուն՝ **'Primeiros Sonhos**' խորագրով, լույս է ընծայել 1879 թվականին։ Կրել է ռոմանտիկ բանաստեղծներ Կաստրու Ալվիսի, Ֆագունդես Վարելայի, Կազիմիրու դի Աբրեուի ազդեցությունը, որոնց ավանդույթները զարգացնելով՝ ստեղծել է իր ինքնատիպ ոճը։ Համարվում է խորհրդապաշտության (սիմվոլիզմի) հիմնադիրներից մեկը բրազիլական գրականության մեջ։

Իր չափածո երկերով որոշակի ազդեցություն է գործել իրեն հաջորդած բրազիլացի բանաստեղծների ստեղծագործության վրա։

## Երկեր
* *Primeiros Sonhos* (1879)
* *Sinfonias* (1883)
* *Versos e Versões* (1887)
* *Aleluias* (1891)
* *Poesias* (1898)

## Գրականություն
*Раймундо Коррейя. Кавалькада 

## Ծանոթագրություններ

## Արտաքին հղումներ

* Raimundo Correia's biography at the official site of the Brazilian Academy of Letters 
* Raimundo Correia

Կատեգորիա:Բանաստեղծներ այբբենական կարգով
Կատեգորիա:Բրազիլացի բանաստեղծներ
Կատեգորիա:Բրազիլացի գրողներ
Կատեգորիա:Տուբերկուլոզից մահացածներ
Բահրեյնի մարգարտի ճանապարհ

**Բահրեյնի մարգարտի ճանապարհ**, ՅՈՒՆԵՍԿՕ-ի Համաշխարհային ժառանգության օբյեկտ Բահրեյնում, որը պայմանականորեն 3,5 կմ երկարություն ունեցող «երթուղի» է՝ կապված երկրում մարգարտի արդյունաբերության հետ, որը եղել է տեղական տնտեսության հիմքը մ.թ.ա. 2000 թվականից սկսած մինչև մեր թվարկությամբ 1930-ականների սկիզբը, եբբ այն գրեթե դադարել է գոյություն ունենալ Ճապոնիայում մարգարիտի մշակում սկսելու պատճառով։

Չնայած այդ վայրը Բահրեյնի մշակույթի նախարարության կողմից կոչվել է «Մարգարտե արահետ, կղզու տնտեսության վկայություն», միջազգային լրատվամիջոցներն այն մշտապես անվանել են «Բահրեյնի մարգարտե արահետ»։

Բահրեյնի մարգարտե ճանապարհն ընդգրկում է տասնյոթ շինություն Մուհարաքում, մոտակա ծովում գտնվող ոստրեների երեք գաղութներ, ափերի մի մասը և Մուհարաքի հարավում գտնվող Բու Մահիր ամրոցի՝ ափին հարակից մի մասը։ Օբյեկտն ՅՈՒՆԵՍԿՕ-ի Համաշխարհային ժառանգության օբյեկտների ցուցակում գրանցվել է 2012 թվականի հունիսի 30-ին և դարձել Բահրեյնում Համաշխարհային ժառանգության երկրորդ օբյեկտը։

Ժամանակակից Բահրեյնում արգելվում է արհեստականորեն աճեցված մարգարիտների առևտուրը։ Այս երկրում դեռևս կան փոքր թվով արհեստավարժ մարգարիտ հանող ջրասուզակներ։

Մուհարաքի վերածնունդը դարձել է ճարտարապետության համար շնրհվող Աղա Խանի մրցանակի վեց դափնեկիրներից մեկը 2019 թվականին։ Այն ճանաչվել է մարգարիտների արդյունաբերության բնագավառում Արաբական թերակղզում դարեր շարունակ իր ունեցած դերի համար, որի գագաթնակետը եղել է 19-րդ դարում։

## Ծանոթագրություններ

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բահրեյնում
Բրի (պանիր)

**Բրի** (), փափուկ պանիր կովի կաթից, անվանումը  ստացել է ֆրանսիական գավառից (Փարիզից ոչ հեռու գտնվող  Իլ դը Ֆրանս կենտրոնական շրջան), որտեղ այն առաջին անգամ պատրաստել են։
*Բրի*ն աշխարհում ամենահայտնի ֆրանսիական պանիրներից մեկն է։ Քանի որ այս անունը համատեղում է մեծ թվով առանձին  տեսակներ, ճիշտ կլինի  խոսել բրի պանրի ընտանիքի մասին։
Տարբեր երկրներում արտադրվում են պանրի շատ տեսակներ՝ ներառյալ հասարակ *բրի*, բույսերով, կրկնակի և եռակի *բրի* և առանց կովի կաթի ստացվող տեսակներ։ Գոյություն ունի  *բրի*ի  ավելի քան տասնյակ տեսակներ, սակայն Ֆրանսիայում հավաստագիր ունեն միայն երկու տեսակները՝ Բրի դը Մոն (*Brie de Meaux*) և Բրի դը Մելեն (*Brie de Melun*), որոնք կրում են Փարիզից արևելք գտնվող փոքր քաղաքների անուններ АОС ().

## Պատմություն
*Բրի*՝ֆրանսիական հնագույն պանիրներից մեկը։ Հայտնի է, որ դեռ միջնադարում ամենապահանջված պանիրներից է եղել։

*Բրի*ն թագավորական պանիր է եղել։ Շամպայնի դքսուհին՝ Բլանկա Նովարսկայան, բրին որպես նվեր ուղարկում էր թագավոր Ֆիլիպ II Օգոստոսին, վերջիսն դրանից միշտ հիացմունք էր ապրում։ Ծննդյան տոներին ընդառաջ պալատական տիկնայք, Շառլ Օռլեանի դուքսից, որպես նվեր անհամբեր սպասում էին թարմ *բրի*։ *Բրի* պանրի երկրպագուներ են եղել Մարգո թագուհին ու Հենրի IV-ը։

## Առանձնահատկություններ
Բրի պանրին բնորոշ է թույլ մոխրագույն երանգը՝ «ազնիվ» սպիտակ բորբոսի տակ (Penicillium camemberti կամ Penicillium candidum): Կառուցվածքով՝ 30-60 սանտիմետր տրամագծով և 3-5 սանտիմետր հաստությամբ, «թխվածք»  է հիշեցնում։ Ամոնիակի թեթև հոտ ունեցող փափուկ և հաճելի համով պանիր է։ Բորբոսի շերտը ամիակի հստակ արտահայտված բույր ունի, բայց ուտելի է։

Նոր պատրաստված *բրի*ն փափուկ ու նուրբ համ ունի։ Հասունացմանը զուգահեռ՝ ձեռք է բերում արտահայտիչ սուր համ։ Որքան բարակ է *բրի*ի շերտիկը, այնքան սուր է համը։ *Բրի* արտադրում են տարվա ցանկացած եղանակին և համարվում է ամենաունիվերսալը ֆրանսիական պանիրների ցանկում,  քանի որ օգտագործում են և՜ տոնական սեղանին և՜ սովորական ընթրիքին։ Ավելի լավ է Բրին  ուտել սենյակային ջերմաստիճանի, դրա համար անհրաժեշտ է նախապես դուրս բերել այն սառնարանից (կամ նկուղից). լավ է պահպանվում +2…-4&nbsp;°C ջերմաստիճանում։

*Բրի*պանրի համը նման է կամամբերին, բայց նրա յուղայնությունը ավելի ցածր է՝ 25 %.

## Ծանոթագրություն

## Գրականություն
* 
* 

## Արտաքին հղումներ
* Փափուկ պանիրներ՝ բորբոսի շերտով
* Բրի պանիրների պատմությունն ու առանձնհատկությունը 

Կատեգորիա:Պանիրներ այբբենական կարգով
Կատեգորիա:Պանիրներ ըստ երկրի‎
Կատեգորիա:Ֆրանսիական պանիրներ
Կատեգորիա:Կովի կաթից պանիրներ
Կատեգորիա:Բորբոսով պանիրներ
Կատեգորիա:Ֆրանսիական խոհանոց
Նացիստական համակենտրոնացման ճամբարներ

Նացիստական Գերմանիայում գործում էին համակենտրոնացման ճամբարներ (,  կամ ) Երկրորդ համաշխարհային պատերազմի ընթացքում վերահսկվող գրեթե ամբողջ տարածքում։ Առաջին նացիստական ճամբարները ձևավորվել են Գերմանիայում 1933 թվականի մատին Ադոլֆ Հիտլերի կանցլեր դառնալուց անմիջապես հետո և նրա Նացիստական կուսակցությանը տրվեց վերահսկողություն ոստիկանության նկատմամբ Ռայխի ներքին գործերի նախարար Վիլհելմ Ֆրիկի և Պրուսիայի գործող ներքին գործերի նախարար Հերման Գյորինգի կողմից։ Ճամբարներն օգտագործվեցին ահաբեկելու քաղաքական հակառակորդներին, որտեղ սկբնական շրջանում պահվում էին մոտ 45,000 բանտարկյալներ։ 1933-1939 թվականներին մինչև պատերազմի սկիզբը բանտարկյալների թվին էին պատկանում կոմունիստները և սոցիալիստները, սոցիալ դեմոկրատները, գնչուները, Եհովայի վկաները, հոմոսեքսուալիստները և այլն։

Հայնրիխ Հիմլերի *[[ՍՍ (կազմակերպություն)|ՍՍ]]* կազմակերպությունը բացարձակ վերահսկողություն ձեռք բերեց ոստիկանության և համակենտրոնացման ճամբարների վրա Գերմանիայում 1934-1935 թվականներին։ Համակենտրոնացման ճամբարների դերը ընդլայնվեց, այսպես կոչված «անցանկալիներ»-ին պահելու համար, ինչպիսիք էին հրեաները, գնչուներ/սինտիները, սերբերը, Խորհրդային ռազմագերիները, լեհերը, հաշմանդամները և հոգևորականները։ Ճամբարներում պահվողների թիվը 7․500-ից դարձավ 21,000 պատերազմի սկզբին և առավելագույնին հասավ 1945 թվականի հունվարին մոտ 715,000։

## Ծանոթագրություններ

Կատեգորիա:Նացիստական Գերմանիայի համակենտրոնացման ճամբարներ
Կատեգորիա:Հոլոքոստի վայրեր
Մեգան Հիլթի

**Մեգան Հիլթի** (, ) , ամերիկացի դերասանուհի և երգչուհի։

## Կյանքն ու կարիերան
Ծնվել է Վաշինգտոն նահանգի Բելվյու քաղաքում։ 2004 թվականին ավարտել է Կարնեգի համալսարանը`դերասանական և վոկալային ոլորտի բակալավրի աստիճանով։ 2004 թվականի օգոստոսին նա տեղափոխվել է Նյու Յորք, որտեղ առաջնելույթ է կատարել որպես Քրիստին Չենովետի երկրորդիչ Բրոդվեյի «Չարը» հաջող մյուզիքլում։ 2005 թվականի մայիսի 31-ին Հիլթին զբաղեցրել է մշտական կատարողի դերը և շոուում ելույթ է ունեցել մինչև 2006 թվականի մայիսի 28-ը։

Հիլթին մեծ համբավ է ձեռք բերել  2009 թվականին՝ «Իննից հինգը» բրոդվեյան մյուզիքլում գլխավոր դեր մարմնավորելու շնորհիվ։ Քննադատների կողմից լավ ակնարկների է արժանացել  և առաջադրվել «Դրամա Դեսկ» մրցանակ, ներկայացման մեջ իր կատարած դերի համար։ Թատրոնում աշխատելու ընթացքում Հիլթին իր կարիերան սկսել է հեռուստատեսությամբ, որտեղ դերեր է խաղացել այնպիսի ֆիլմերում, ինչպիսիք են` շարքում, ինչպիսիք են ՝  «Խուզարկուն», «Տգեղ Բեթին», «C.S.I.: Հանցագործության վայրը» և «Հուսահատ տնտեսուհիները»։

2011 թվականին Հիլթին համերգով հանդես է եկել NBC հեռուստատեսության Smash հեռուստասերիալում, որտեղ նա խաղում էր Այվի Լին։ Շոուն և Հիլթին հերառձակման սկզբում լավ գնահատականների են արժանացել քննադատների կողմից, բայց երկրորդ եթերաշրջանը անհաջողության է մատնվել ստեղծագործական փոփոխությունների և վարկանիշային անկումների պատճառով։ 2013 թվականի գարնանը ալիքը երկու եթերաշրջանից հետո հետո փակել է շոուն։

2013 թվականի նոյեմբերի 2-ից Հիլթին ամուսնացած է դերասան Բրայան Գալագերի հետ։ Ամուսիններն ունեն երկու երեխա`Վիոլա Ֆիլոմինա Գալագերի դուստրը (ծն. 18.09.2014) և որդի Ռոնան Լեյն Գալագերը (ծնվ. 13.03.2017):

## Ֆիլմագրություն
* Ֆինեսն ու Ֆերբը ՝ մորաքույր Տիանա (2010)
* Դառը խնջույք (2010)
* Ինչ կլինի հետո (2011)
* Փերիներ. Ձմեռային անտառի առեղծվածը (2012)
* Սմեշ (32 դրվագ, 2012-2013)
* Շոնը փրկում է աշխարհը (14 դրվագ, 2013-2014)
* Օզի լեգենդը։ Դորոթին վերադառնում է (2014)

## Ծանոթագրություններ

## Արտաքին հղումներ
*

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի սոպրանոներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Պարկավոր առյուծներ

**Պարկավոր առյուծներ** (, от  — պարկ,  — առյուծ), գիշատիչ երկկտրիչավոր պարկավորների կարգին պատկանող անհետացած կենդանիների ցեղ։ «Thylacoleo carnifex» պարկավոր առյուծը, որի բրածո մնացորդները հայտնաբերվել են ուշ պլեյստոցենի նստվածքներում, եղել է իր ժամանակին Ավստրալիայում հանդիպող ամենամեծ գիշատիչը։ Նրա բարձրությունը հասնում էր 70 սանտիմետրի, իսկ քաշը՝ 101-130 կիլոգրամ։ «Thylacoleo crassidentatus»-ը եղել է մոտավորապես շան հասակի զգալիորեն փոքր կենդանի։ Ցեղը ձևավորվել է մոտավորապես 2 միլիոն տարի առաջ և ոչնչացվել՝ 40000-30000 տարի առաջ ուշ պլեյստոցենում։ Վերջին տվյալների համաձայն՝ քարանձավների պատերին հայտնաբերված նկարների միջոցով պարզել են, որ վերջին  պարկավոր առյուծները  ապրել են առաջին Ավստրալիական աբորիգոնների հետ միաժամանակ։

## Դասակարգում
* Պարկավոր առյուծ (*Thylacoleo carnifex*)
* *[[Thylacoleo crassidentatus]]*
* *[[Thylacoleo hilli]]*

## Ծանոթագրություններ

## Գրականություն
* 

## Արտաքին հղումներ
* веб-сайт http://www.naturalworlds.org .
* New study finds no evidence for theory humans wiped out megafauna
* ''Thylacoleo'' - Australia's Marsupial Lion
* ''Thylacoleo'' in Pleistocene Australia
* Steve Wroe's Web Page: Australian Megafauna
* Western Australian Museum: ''Thylacoleo'' - a voracious hunter
*  PLEDGE. N 1977, A NEW SPECIES OF ''THYLACOLEO'' (MARSUPIALIA: THYLACOLEONIDAE) WITH NOTES ON THE OCCURRENCES AND DISTRIBUTION OF THYLACOLEONIDAE IN SOUTH AUSTRALIA

Կատեգորիա:Կաթնասունների ընտանիքներ
Կատեգորիա:Պարկավորներ
Քեթրին Դանեմ

**Քեթրին Դանեմ** (, ), ամերիկացի դերասանուհի, երգերի հեղինակ և կատարող, պարուհի, խորեոգրաֆ, մարդաբան, մանկավարժ, մշակութային կազմակերպիչ և հասարակական գործիչ։

## Կենսագրություն
Մարդաբանություն ուսումնասիրել է Չիկագոյի համալսարանում, որտեղ նրա դասախոսների թվում էին Ալֆրեդ Ռադկլիֆ-Բրաունը, Բրոնիսլավ Մալինովսկին, Էդուարդ Սեպիրը, Ռոբերտ Ռեդֆիլդը, ապա՝  Հյուսիսարևմտյան համալսարանում՝ Մելվիլ Ջին Հերսկովիցի ղեկավարության ներքո։ 1933 թվականին Չիկագոյում ստեղծել է *Negro Dance Group* պարային կոլեկտիվը։ 1935-1936 թվականներին Անտիլյան կղզիներում ուսումնասիրել է ավանդական պարային մշակույթը, որի հիման վրա էլ Չիկագոյի համալսարանում գրել և պաշտպանել է *Հայիթիական պարեր* դիսերտացիան (թարգմանվել է մի քանի լեզուներով)։ 1939 թվականին առաջնաելույթ է կատարել կինոյում, հանդես է եկել որպես դերասանուհի և խորեոգրաֆ։ 1940-ական թվականներին հիմնադրել է Քեթին Դանեմ ընկերությունը՝ ժամանակակից պարերի առաջին աֆրոամերիկյան ընկերությունը, որի հետ շրջագայել է ավելի քան 50 երկրներում։ Հանդես է եկել Բրոդվեյում, Մետրոպոլիտեն օպերայում, աշխատել է Սոլ Յուրոկի հետ, համագործակցել է Ջորջ Բալանչինի հետ։ Բեմից հեռացել է 1967 թվականին։
[thumb|left|Кэтрин Данэм, [1963]]

1967 թվականին Իլինոյս նահանգի Իստ-Սենտ Լուիս քաղաքում աղքատ երեխաների համար հիմնադրել է *Performing Arts Training Center-ը* (այժմ՝ Քեթրին Դանեմի արվեստի և հումանիտար գիտությունների կենտրոն)։

*Պարի մարդաբանության* (էթնոխորեոգրաֆիայի) տեսական և գործնական զարգացման մեջ առաջատար գործիչ է։ Ընկերություն է արել Էրիխ Ֆրոմի և Հարի Բելաֆոնտեի հետ։ Վերջին անգամ 82 տարեկան հասակում է մասնակցել բողոքի շարժումներին՝ 47-օրյա հացադուլին, ընդդեմ ԱՄՆ կառավարության կողմից Հաիթիի փախստականների բռնի հայրենադարձության։

## Մանկավարժական գործունեություն
Նրա աշակերտների մեջ էին Էլվին Էյլինը, Էրտա Քիթը, Գրեգորի Պեկը, Ուորեն Բիթին, Սիդնի Պուատյեն, Մառլոն Բրանդոն, Ջեյմս Դինը և շատ ուրիշներ։ Երկար տարիներ նրա ընթերական ու անձնական քարտուղարն է եղել Մայա Դերենը։

## Ճանաչում
Ալբերտ Շվայցերի երաժշտական մրցանակ (1979), Քենեդիի անվան կենտրոնի Պատվո նշան (1983), Ամերիկյան մարդաբանական ասոցիացիայի տարբերության նշան(1986), Ազգային մեդալ՝ արվեստում նվաճումների համար (1989) և շատ ուրիշ մրցանակներ։ Վաշինգտոն Փոստ թերթը Դանեմին անվանել է *«Մեծ բալետի բեմի Եկատերինա»*։ Նա ընդգրկվել է 100 մեծագույն աֆրոամերիկացիներ կենսագրական բառարանում (2002)։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Հունիսի 22 ծնունդներ
Կատեգորիա:1909 ծնունդներ
Կատեգորիա:Մայիսի 21 մահեր
Կատեգորիա:2006 մահեր
Կատեգորիա:Նյու Յորք քաղաքում մահացածներ
Կատեգորիա:Ամերիկացի պարուհիներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մարդաբաններ
Կատեգորիա:Ամերիկացի կոմպոզիտորներ
Կատեգորիա:Չիկագոյի համալսարանի շրջանավարտներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երաժիշտներ
Կատեգորիա:Ամերիկացի մանկավարժներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հասարակագետներ
Կատեգորիա:Ամերիկացի հեռուստատեսային դերասանուհիներ
Կատեգորիա:ԱՄՆ-ի իրավապաշտպաններ
Կատեգորիա:Ամերիկացի բալետի արտիստներ
Կատեգորիա:Պատվո լեգեոնի շքանշանի ասպետներ
Կատեգորիա:Ամերիկացի արվեստագետներ
Ալեքսանդր Վիկեն

**Ալեքսանդր Վիկեն** (, ), ուկրաինացի և խորհրդային նկարիչ-մուլտիպլիկատոր, ռեժիսոր և սցենարիստ։ Ուկրաինայի արվեստի վաստակավոր գործիչ (2010):

## Կենսագրություն
* 1965 թվականին ավարտել է «Կիևնաուչֆիլմ» կինոստուդիայի նկարիչ-մուլտիպլիկատորների կուրսը և սկսել է աշխատել այնտեղ որպես նկարիչ-մուլտիպլիկատոր։
* 1970-ականների վերջին, այլ երիտասարդ մուլտիպլիկատորների հետ միասին մասնակցել է Ալեքսանդր Տատարսկու «Ի դեպ` թռչունների մասին» «ստորգետնյա» մուլտֆիլմի ստեղծմանը` հատուկ դրա համար Կիևի Պիոներների պալատին կից ստեղծված մուլտիպլիկացիոն խմբակում։
* 1980-ականներին «Կիևնաուչֆիլմ» կինոստուդիայում եղել է որպես ռեժիսոր-մուլտիպլիկատոր։
* 1981 թվականին ավարտել է Կորնեյչուկի անվան Կիևի պետական մշակույթի ինստիտուտը։
* Առավել հայտնի մուլտֆիլմերն են` «Ինչպես է Պետյա Պյատոչկինը հաշվում փղերին» և «Հուսահատ Վասկա կատուն»։
* Դրանից հետո տեղափոխվել է «Բորիսվեն-Ս» ստուդիա և հանդես է գալիս որպես նկարիչ-մուլտիպլիկատոր։
* Դասավանդել է նկարիչ-մուլտիպլիկատորներ կուրսում։

## Ֆիլմագրություն
* 1975 թվական` Միանիշի պատմությունը
* 1981 թվական` Որսաշրջան` (համամիութենական կինոփառատոնի 15 դիպլոմ, Տալլին 1982 թվական)):
* 1983 թվական` Ծառայություն
* 1984 թվական` Ինչպես է Պետյա Պյատոչկինը հաշվում փղերին
* 1985 թվական` Հուսահատ կատու Վասկան
* 1987 թվական` մանկական ակցենտով մարդը (ստացել է մրցանակ որպես` «լավագույն մանկական ֆիլմ» Վառնա, ազգային Բուլղարիայի ազգային հանրապետություն):
* 1988 թվական` Չինովնիկի մահը
* 1989 թվական` Վերջին կռիվը
* 1990 թվական` Խառնաշփոթ անտառում
* 1992 թվական` Բոգդանչիկը և թմբուկը
* 1993 թվական` DIG թիմ։ Սարսափների քարանձավը
* 1994 թվական` DIG թիմ։ Փարավոնի քավություն

## Ծանոթագրություններ

## Գրականություն
* С. 154.

## Արտաքին հղումներ
* 
* Ալեքսանդր Վիկենը animator.ru կայքում

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Ուկրաինացի սցենարիստներ
Չեխու Սիլվանիեյ

** Չեխու Սիլվանիեյ** (, ), քաղաք Ռումինիայում Սելաժ գավառի կազմում։

## Պատմություն
Քաղաքի մասին առաջին գրավոր հիշատակումը թվագրվում է 1319 թվականով ՝ Չիվար անունով։ 1405 թվականին քաղաքը հիշատակվել է Չեխիա անունով։ Քաղաքի Հունգարական  անվանումը վերաբերում էր չեխական ծագում ունեցող աստղին։

Այս քաղաքը մինչև 1918 թվականը եղել է Հունգարիայի Թագավորության և, մասնավորապես, Տրանսիլվանիայի իշխանության մի մասը։ 1529 թվականին Իշտվան Բատորին քաղաքին տվեց ինքնիշխանության իրավունք։

1867 թվականին Տրանսիլվանիայի իշխանության փլուզումից և Ավստրո-Հունգարական կայսրության կազմի մեջ նրա անմիջական ինտեգրումից հետո, (տես՝ 1867 թվականի Ավստրո-հունգարական կոմպրոմիսը)  1876 թվականին, քաղաքը միացվեց Սիլագայի գավառին։ 1918 թվականին, Առաջին համաշխարհային պատերազմի ավատին, կայսրության մասնատման ժամանակ, քաղաքը մտել է Ռումինիայի Թագավորության կազմ։

1940-1944 թվականներին այն հալածվեց Հունգարիայի կողմից՝ Վիեննայի երկրորդ որոշման արդյունքում։ 1944 թվականի մայիսին նրա հրեական համայնքը ոչնչացվեց նացիստների կողմից։

Երկրորդ համաշխարհային պատերազմի վերջում քաղաքը կրկին ներառվեց Ռումինիայի կազմ։

Քաղաքը հնուց եղել է գյուղատնտեսական կենտրոն․ 1968 թվականին երկրի վարչական վերակազմակերպման ժամանակ նա ձեռք է բերել քաղաքի կարգավիճակ, իսկ հետո տեղի է ունեցել ինդուստրացում (տեքստիլ, կահույք)։

## Ժողովրդագրություն

2011թ. մարդահամարի տվյալներով, բնակիչների 50,4% - ը հունգարացիներ էին, 44,5% - ը՝ ռումինացիներ  և 4,9%-ը՝ գնչուներ։ Նույն մարդահամարի տվյալներով 47% -ը ռումինացի ուղղափառ, 44,4% -ը՝ բարեփոխված, 3,5% - ը՝ հռոմեական կաթոլիկներ, 2,4% -ը պատկանում է այլ կրոնի և 1% -ը՝ բապտիստներ են։

## Հայտնի բնիկները
* Բելա Կուն (1886—1938) —Հունգարիայի կոմունիստ

## Ծանոթագրություններ

Կատեգորիա:Ռումինիայի քաղաքներ
Բորիս Մոիսեև (մուլտիպլիկատոր)

**Բորիս Մոիսեև** (, ), խորհրդային և ռուս, ավելի ուշ, նաև` կանադացի մուլտիպլիկացիոն ֆիլմերի բեմադրող նկարիչ։

## Կենսագրություն
Բորիս Մոիսեևը ծնվել է 1932 թվականի նոյեմբերի 27-ին։

Սովորել է` Մոսկվայի տեքստիլ համալսարանում և հեռուստատեսության ստեղծագործական աշխատակիցների նախապատրաստման կուրսում։

1969-1970 թվականներին աշխատել է կենտրոնական հեռուստատեսության գրական-դրամատիկական ծրագրերի խմբագրականում, 1970-1991 թվականներին աշխատել է Էկրան ստեղծագործական միության «Մուլտտելեֆիլմ» ստուդիայում։

Մասնակցել է մոտ 20 հեռուստատեսային շոուների ստեղծմանը։

### Համագործակցություն
Բեղմնավոր համագործակցություն է ունեցել «Քրիսթմաս Ֆիլմզ» ստուդիայի հետ։ 
Աշխատել է Յ. Կլեպացկու, Լ. Սուրիկովայի, Յ. Տրոֆիմովի, Մ. Նովոգրուդսկայայի, Գ. Բեդայի և ուրիշ ռեժիսորների հետ։

2001 թվականից բնակվում է Կանադայում։

## Ֆիլմագրություն
**Բեմադրող նկարիչ**
* 1970 թվական` «Փոքրիկը և սև դիմակ»
* 1971 թվական` «Պլյուշ ավանակը»
* 1971 թվական` «Անգետիկ 1։ Փոքրիկը գույնզգույն քաղաքից»
* 1971 թվական` «Անգետիկ 1։ Բանաստեղծ Անգետիկն»
* 1972 թվական` «Անգետիկ 1։ Անգետիկը հանդիպում է իր ընկերների հետ» («Անգետիկն հիվանդանոցում է»)
* 1972 թվական` «Անգետիկ 1։ Անգետիկը ղեկին»
* 1972 թվական` «Անգետիկ 1։ Նկարիչ Անգետիկը»
* 1972 թվական` «Զբոսաշրջիկը»
* 1973 թվական` «Բզեզը ծուռ սարում»
* 1974 թվական` «Հրաշագործը զմրուխտ քաղաքից 2»
* 1974 թվական` «Հրաշագործը զմրուխտ քաղաքից 6»
* 1975 թվական` «Խատուտիկը»
* 1975 թվական` «Ֆյոդոր քեռին, շունն ու կատուն։ Մատրոսկինը և Շարիկը»
* 1976 թվական` «Ֆյոդոր քեռին, շունն ու կատուն։ Մայրիկը և հայրիկը»
* 1976 թվական` «Ֆյոդոր քեռին, շունն ու կատուն։ Միտյան և Մուրկան»
* 1977 թվական` «Մետաքսե վրձինը»
* 1978 թվական` «Ոսկեծամիկը»
* 1978 թվական` «Հեքիաթ կորած ժամանակների մասին»
* 1979 թվական` «Քեռի Աուն»։ «Քեռի Աուի սխալը» (2-րդ սերիա)
* 1980 թվական` «Զինվորական հեքիաթ»
* 1980 թվական` «Ֆուտբոլը»
* 1980 թվական` «Զինվորական հանելուկը»
* 1981 թվական` «Նախշերով աղջիկը»
* 1982 թվական` «Պահեստային քամին»
* 1983 թվական` «Աղջիկ+վիշապ»
* 1983 թվական` «Ազնվամորու մուրաբան»
* 1984 թվական` «Այս հեքիաթը եղել է այդպես...»
* 1984 թվական` «Ո՞վ է ավելի ուժեղ»
* 1985 թվական` «Կրոկոկոտը»
* 1985 թվական` «Պեկան»
* 1986 թվական` «Սառնարանից ձյուն է տեղում»
* 1986 թվական` «Երաժշտության դասը»
* 1987 թվական` «Չարաճճին»
* 1987 թվական` «Հեշտ հացը»
* 1989 թվական` «Բժիշկ Բարտեկը և մահը»

**Նկարիչ**
* 1997 թվական` «Ռուֆը»
* 1999 թվական` «Կարմիր գլխարկը»

## Ծանոթագրություններ

## Գրականություն
* 

## Արտաքին հղումներ
*  Բորիս Մոիսեև (բեմադրող նկարիչ)` animator.ru կայքում
* 
* Բորիս Մոիսեև։ ԽՍՀՄ, Կանադա 

Կատեգորիա:Խորհրդային մուլտիպլիկատորներ
Կատեգորիա:Խորհրդային նկարիչներ
Լիդիա Սուրիկովա

**Լիդիա Սուրիկովա** (, ), ռուս և խորհրդային ռեժիսոր-մուլտիպլիկատոր։

## Կենսագրություն
Լիդիա Սուրիկովան ծնվել է 1941 թվականի սեպտեմբերի 10-ին Մոսկվայում։

Սովորել է Բորիս Շչուկինի անվան ինստիտուտի ռեժիսորական բաժնում (1967-1975 թվական)։

1969-1996 թվականներին աշխատել է Էկրան ստեղծագործական միությունում որպես ռեժիսորի օգնական, նույն ստեղծագործական միության «Մուլտտելեֆիլմ» ստուդիայում աշխատել է որպես տիկնիկային ֆիլմերի ռեժիսոր։

Նկարահանել է տիկնիկային ներկայացումներ, տիկնիկային մուլտֆիլմեր և ֆիլմեր` փոխադրող տեխնիկայում։ Նկարահանվել է նաև խաղային կինոյում։

## Ֆիլմագրություն
* 1974 թվական` Բիմը, Բամը, Բոմը և գայլը 
* 1975-1976 թվական` Ֆյոդոր քեռին, շունն ու կատուն (Յուրի Կլեպացկիմի հետ միասին)
* 1977 թվական` Մետաքսե վրձինը
* 1978 թվական` Ոսկեծամիկը
* 1979 թվական` Քեռի Աուի սխալը
* 1980 թվական` Զինվորական հեքիաթ
* 1981 թվական` Նախշերով աղջիկը
* 1982 թվական` Պահեստային քամին
* 1983 թվական` Վառվիր, վառվիր
* 1984 թվական` Իսկ այս հեքիաթը եղել է այդպես....
* 1984-1990 թվականներ` Բնությանն առանձնապես ակտիվ օգնության կոմիտե
* 1984 թվական` Ո՞վ է ավելի ուժեղ..
* 1985 թվական` Պեկան
* 1985 թվական` Կարապի բմբուլը
* 1986 թվական` Ստվարաթղթի ժամերի հրապարակը
* 1987 թվական` Հեշտ հացը 
* 1988 թվական` Կախարդական խնձորը
* 1989 թվական` Թե ինչպես Իվանը արքայի աղջկան փրկեց
* 1991 թվական` Մեծ ոստիկանական հեքիաթ 
* 1992 թվական` Կոշկակարի կինը
* 1993 թվական` մուլտսերիալ` Բոյական ճանճին չի վնասի
* 1993 թվական` Ուրիշի տոնը

## Ծանոթագրություններ

## Արտաքին հղումներ
* http://kino-cccp.net/publ/17-1-0-6160
* https://www.kubikus.ru/authorfilms.asp?afid=43
* 
* 

Կատեգորիա:20-րդ դարի մուլտիպլիկատորներ
Կատեգորիա:Խորհրդային մուլտիպլիկատորներ
Կատեգորիա:Մոսկվա քաղաքում ծնվածներ
Կատեգորիա:Ռուս մուլտիպլիկատորներ
Կատեգորիա:Ռուս ռեժիսորներ
Ուբերլանդիա

**Ուբերլանդիա** (պորտուգալերեն՝ **Uberlândia**, պաշտոնական անվանումը *Município de Uberlândia*), քաղաք և համայնք Բրազիլիայի Մինաս Ժերայս նահանգում։ Ընկած է այսպես կոչված՝ *Triângulo Mineiro* («Հանքարդյունաբերության եռանկյունի») տարածաշրջանում, նահանգի վարչական կենտրոն Բելու Օրիզոնտիից հետո երկրորդ խոշոր քաղաքն է այդ նահանգում և տնտեսական ամենակարևոր կենտրոնը տարածաշրջանում։ Զբաղեցնում է 4115,2 քառակուսի կիլոմետր տարածք։ 2019 թվականի հուլիսի 1-ի տվյալներով բնակչության թվաքանակը եղել է 604.013:

Բնակավայրի կլիման լեռնային-արևադարձային է, հաճախակի կրկնվող չորային տարեշրջաններով։ Կյոպենի դասակարգման համաձայն՝ դասվում է  *Cwa* կամ *Aw* կարգին։

Ուբերլանդիայում է գտնվում նույնանուն կաթոլիկ թեմի նստավայրը, ինչպես նաև՝ նույնանուն ֆուտբոլային ակումբի մարզական հանգրվանը։

## Անվանումը
Սկզբնապես բնակավայրին տրվել է *Uberabinha* անվանումը, բայց որոշ ժամանակաշրջան անց այդ անվանումը, նվազական, փոքրացուցիչ *-inha* վերջածանցի պատճառով, դարձել է միանգամայն անհամապատասխան՝ արագորեն աճող ու զարգացող քաղաքին, որն արդեն վերածվել էր շրջանային վարչական կենտրոնի։ 1922 թվականին որոշում է ընդունվել *-inha* վերջածանցը փոխարինել *lândia* -ով և քաղաքը վերակոչել *Uberlândia*:

## Վիճակագրություն
*Համախառն ներքին արդյունքը, 2005 թվականի դրությամբ, կազմում է 9 190 673 074,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 15 704,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Մարդկային ներուժի զարգացման ինդեքսը, 2006 թվականի դրությամբ, կազմում է 0,833 (տվյալները՝ ՄԱԿ-ի զարգացման ծրագրի)։

## Պատկերասրահ

Uberlandia Minas Gerais.jpg|
UdiNoite2.jpg|
Uberlandia042009.JPG|
ZumbiMonument.jpg|
Uberlandia cesario alvim avenue.jpg|Սեզարիու Ալվին պողոտան
Uberlândia-MG 12.jpg|
Uberlândia-MG 13.jpg|
Uberlândia-MG 002- 16.jpg|
Uberlândia-MG 002- 49.jpg|
Selecao brasileira volei udi.jpg|«Տանկրեդո Նևես» մարզապալատը
Uberlândia-MG 002- 23.jpg|Պարկե դու Սաբինա մարզադաշտը, որտեղ իր «տնային» մրցելույթներն է անցկացնում քաղաքի «Ուբերլանդիա» ֆուտբոլային թիմը


## Ծանոթագրություններ

## Արտաքին հղումներ
* 
* 
* 

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Ֆուտբոլի ազգային հավաքականներում 50 և ավելի գոլ խփած ֆուտբոլիստների ցանկ

Ցանկի մեջ ընդգրկված են այն ֆուտբոլիստները, որոնք իրենց ազգային հավաքականներում խփել են 50 և ավելի գոլեր։
Կապույտով նշված ֆուտբոլիստները շարունակում են իրենց ելույթները ազգային հավաքականների կազմում։
Ցանկի տվյալները ներկայացված են 2020 թվականի հունվարի 1-ի դրությամբ։

Առաջին ֆուտբոլիստը, որը միջազգային խաղերում իր հաշվին գրանցել է 50 և ավելի գնդակ,Պոլ Նիելսենն էր Դանիայի ազգային հավաքականից։ Հաջորդ ֆուտբոլիստը,որին հաջողվել է հասնել այդ արդյունքին Ֆերենց Պուշկաշն էր։ Պուշկաշը միջազգային խաղերում խփել է 84 գնդակ։

## Ծանոթագրություններ

## Արտաքին հղումներ
* Հավաքականում 30 և ավելի գոլ խփած ֆուտբոլիստներ
* Թոփ 20 գոլահարներ
* Աշխարհի 10 ամենաշատ գոլ խփած ֆուտբոլիստներ

Կատեգորիա:Ֆուտբոլի ազգային հավաքականներ
Կատեգորիա:Ֆուտբոլի ռեկորդներ և վիճակագրություն
Կատեգորիա:Ֆուտբոլիստների ցանկեր
Փեգգի Ֆլեմինգ

**Փեգգի Գեյլ Ֆլեմինգ ** (, ), ամերիկացի գեղասահորդուհի, որը 1968 թվականի Ձմեռային օլիմպիական խաղերում նվաճել է ոսկե մեդալ՝ կանանց մենապարում։ Բացի այդ նա աշխարհի եռակի և ԱՄՆի հնգակի չեմպիոն է։

## Կենսագրություն
### Սպորտում
Ֆլեմինգը ծնվել է Կալիֆորնիա նահանգի Սան Խոսե քաղաքում, Դորիս Էլիզաբեթի և Ալբերտ Եվգին Ֆլեմինգի ընտանիքում։ Գեղասահքով Փեգին զբաղվեց բավական ուշ՝ մոտ ինը տարեկանում։ 1967 թվականին, երբ Փեգգին 12 տարեկան էր, նրա մարզիչ Մարկ Կլարեզոնը զոհվեց Sabena 548 ինքնաթիռի վթարից։ Նրա հետ միասին զոհվեցին նաև ԱՄՆ գեղասահքի հավաքականի բոլոր անդամները, որոնք թռչում էին մասնակցելու աշխարհի առաջնությանը։ Նրա հետագա մարզումներով սկսեց զբաղվել Կառլո Ֆասսին, որը երիտասարդ սպորտսմենուհու մեջ բացահայտեց ապագա «աստղին»։ Աղջիկը տոկունության, սառնասրտության,նուրբ արտիստիզմի և երաժշտականության ներդաշնակություն էր։ Նրա անսովոր ոճը թույլ տվեց հինգ անգամ կանգնելու ամենաբարձր պատվո աստիճանին ԱՄՆ և աշխարհի առաջնություններում։ 1968 թվականի Գրենոբլի Օլիմպիական խաղերում Փեգգին նվաճեց ոսկե մեդալ, չնայած այն բանին, որ ելույթ ունեցավ սխալներով։ Ինը մրցավարներից վեցը կատարման տեխնիկայի համար սպորտսմենուհուն տվեցին 5,9 գնահատական՝ հիմք ընդունելով նրա նախկին նվաճումները։

### Սպորտից հետո
Ավարտելով սիրողական մրցակցությունը, Փեգի Ֆլեմինգը մի քանի տարի ճանապարհորդեց ԱՄՆ-ում `որպես հատուկ հրավիրված աստղ «Ice Follies» շոուում։ Նրան հրավիրվել են հեռուստատեսությունում աշխատելու, բայց առաջին երկու տարիներին հիմնականում մասնակցել է սառցե հատուկ ակնարկների, որոնք կազմակերպվում էին հեռուստատեսային ստուդիաներում։ Այդպիսի ֆիլմ-ակնարկներից մեկը նկարահանվել է ԽՍՀՄում(նկարահանումները տեղի են ունեցել Մոսկվայի, Լենինգրադի հին հուշարձանների ֆոնի վրա)։ Էկրանը ևս մեկ անգամ թույլ տվեց մոտիկից ցուցադրել հայտնի գեղասահորդուհու ոճի դրսևորման բոլոր առավելությունները։ Այնուհետև Փեգգի Ֆլեմինգը մոտ 20 տարի աշխատել է ABC (հեռուստաընկերություն)ում որպես մեկնաբան։ 1970 թվականին նա ամուսնացավ մաշկաբան Գրեգ Ջեքինսի հետ։ Նրանք ապրում են Սան Ֆրանցիսկոյի մերձակայքում։ Զույգը ունի երկու որդի և երեք թոռ։ ամուսինները ունեն նաև խաղողի այգիներ, Կալիֆոռնիայում զբաղվում են գինեգործությամբ։ Նրանք արտադրում են գինիներ այնպիսի ապրանքանիծերից ինչպիսիք են «Choreography Cabernet» և «San Francisco Bay Syrah Rosé»-ը։ Իսկ «Victories Rosé» գինու վաճառքից առաջացած եկամուտը փոխանցվում է բարեգործությանը՝ ուղղված կրծքագեղձի քաղցկեղի հետազոտմանը։

## Սպորտային նվաճումներ

## Մրցանակներ և պարգևներ
*ABC's *[[Wide World of Sports (U.S. TV series)|Wide World of Sports]]* Athlete of the Year, 1967
*2003թ․ Վինս Լոմբարդի քաղցկեղի հիմնադրամի «Լոմբարդի գերազանցության մրցանակ»։ Մրցանակը ստեղծվել է մարզիչ Լոմբարդիի ժառանգությունը հարգելու համար և ամեն տարի պարգևատրվում է այն անհատը, ով օրինակ է բերում մարզչի ոգին։

## Տես նաև
* Ձմեռային օլիմպիական խաղեր 1964

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի մարզուհիներ
Կատեգորիա:Աշխարհի առաջնությունների մեդալակիրներ
Կատեգորիա:Ձմեռային բազմասպորտային իրադարձություններ
Կատեգորիա:Ամերիկացի գեղասահորդներ
Կատեգորիա:Ամերիկացի օլիմպիական չեմպիոններ
Մորիսա Թանչարոեն

**Մորիսա Թանչարոեն Ուիդոն** (, ), ամերիկացի պրոդյուսեր, սցենարիստ, դերասանուհի, երգչուհի, պարուհի և քնարերգու։

## Կարիերա
Առաջին սցենարը Թանչարոենը գրել է 2001 թվականին, որը վաճառել է *Revolution Studios*-ին։ Դա անանուն փիթչ-սցենար էր, որում ՀԴԲ-ի երկու ասիա-ամերիակացի լրտեսներ հետաքննում են Հարավային Լոս Անջելեսում գտնվող և որպես կլերկ կորեական մթերային խանութի պաշտպանության տակ աշխատող ավազակախմբին։ Նա աշխատել է որպես «Նյու Յորքի ոստիկանություն» ֆիլմի պրոդյուսեր Մարկ Թինկերի և «Հարավային Բրուկլինում»-ի պրոդյուսեր Ուիլյամ Մ. Ֆինքլսթեյնի ընթերակա, ինչպես նաև աշխատել է «DanceLife» սերիալի համագործադիր պրոդյուսերի հետ։

Որպես սցենարիստ և սյուժեների խմբագիր՝ Թանչարոենը աշխատել է «ՇԻԹ-ի գործակալներ» հեռուստասերիալի, Starz-ի «Սպարտակ։ Արենայի աստվածները», «Մահվան չափ գեղեցիկ», «Տիկնիկային տուն» սերիալների և «Օլիվեր Բին» կարճատև սիթքոմի վրա։ Նա նաև աշխատել է «Սպարտակ։ Վրեժ» հեռուստասերիալի վրա։

Բացի սցենարներ գրելուց, Թանչարոենը «Տիկնիկային տուն»-ում նաև խաղացել է Կիլոյի ոչ մեծ դերը։ Ինչպես նաև Ջեդ Ուիդոնի հետ «Տիկնիկային տան» «Առաջին տապանագիր» էպիզոդի համար գրված «Remains» երգի հեղինակներից ու կատարողներից մեկն է։ Նա «Սարսափելի բժշկի երաժշտական բլոգը» ֆիլմի սցենարիստներից մեկն է և այս ֆիլմում խաղացել է որպես գրուպի։ 2011 թվականին երգչուհու դերով նկարահանվել է Ջոս Ուիդոնի «Մեծ աղմուկ ոչնչից» ադապտացիայում, ինչպես նաև «Նիլի լեգենդը»-ի երկրորդ եթերաշրջանի «The Musical» էպիզոդում եղել է Զելդի երգող ձայնը։

Թանչարոենը Ջեդ Ուիդոնի և Ջոս Ուիդոնի հետ աշխատել է «Վրիժառուները» ֆիլմի վրա։

## Անձնական կյանք
Թանչարոենն ասել է, որ իր ազգանունը ունի թաիլանդական ծագում։ Նա սովորել է Օքսիդենտալի քոլեջում, որտեղ գրել է երկու պիես, որոնք շահել են «Argonaut & Moore» գրական մրցանակը։ Նրա հայրը՝ Թոմի Թանչարոենը, հոլիվուդյան ֆիլմերի համար տրանսպորտի կոորդինատոր է։ Նրա եղբայրը՝ Քևին Թանչարոենը, ռեժիսոր է, որի առաջնաելույթային ֆիլմը «Փառք»-ն է (2009)։ 2009 թվականի ապրիլի 19-ին ամուսնացել է գործընկեր-սցենարիստ Ջեդ Ուիդոնի հետ, որը Ջոս Ուիդոնի եղբայրն է։ Նրանց առաջնեկը աղջիկ է (Բենի Սյու Ուիդոն) և ծնվել է 2015 թվականի հունիսին։

Վաղ տարիներին Թանչարոենը եղել է «Pretty in Pink» աղջիկների խմբի անդամ։ Խումբը լուծարվել է ավելի վաղ, քան հասել է իր հաջողությանը։ Դրանից որոշ ժամանակ անց Թանչարոենի մոտ ախտորոշվել է գայլախտ և նրան անհրաժեշտ է եղել քիմիաթերապիա։

## Մրցանակներ
2009 թվականին Թանչարոենը կատակերգական վեբ սերիալի լավագույն սցենարի համար շահել է «Streamy» մրցանակ («Սարսափելի բժշկի երաժշտական բլոգը» սերիալի համար)։

## Ծանոթագրություններ

Կատեգորիա:1975 ծնունդներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Հյուգո մրցանակի դափնեկիրներ
Կատեգորիա:Նոյեմբերի 28 ծնունդներ
Կոնստանս Բեննեթ

**Կոնստանս Կեմպբելլ Բեննեթ** (, ), ամերիկյան դերասանուհի և պրոդյուսեր։

## Կենսագրություն
Ծնվել է Նյու Յորքում, դերասաններ Ռիչարդ Բեննեթի և Էդրիեն Մորրիսոնի որդին է։ Բացի իրենից, ընտանիքում ևս երկու դուստր է եղել, նրա քույրերը դերասաններ են եղել՝ Բարբարա և Ջոան Բեննեթներ։

Պատանեկության ժամանակ նա ցանկացել է գնալ մենաստան, բայց ձգտումը դեպի դերասանական արվեստը նրան վեր է բարձրացրել և գնացել ծնողների հետքերով։ Նրա առաջին ելույթը կայացել է 1916 թվականին՝ համր ֆիլմերից մեկում։ Հետագա մի քանի տարիներին Բեննեթը շարունակել է նկարահանվել, մինչև 1925 թվականը ամուսնացած չի եղել և կինեմատոգրաֆը չի թողել։ Նրա վերադարձը կինոյում կայացել է 1929 թվականին՝ ամուսնալուծությունից հետո և արդեն ձայնային ֆիլմում։ Կոնստանս Բեննեթը կարճ ժամանակում մեծ էկրանին մեծ հաջողությունների է հասել, շնորհիվ «Ամենապարզ ճանապարհը» (1931) և «Ինչ արժե՞ Հոլիվուդը» (1932) կինոնկարների դերերի։

1940ական թվականներին դերասանուհին արդեն պակաս պահաջված է եղել մեծ էկրանին, բայց շարունակել է շատ աշխատել թատրոնում և ռադիոյում։ Միևնույն ժամանակ նա վաստակել է իր մեծ ունեցվածքը, բուն ընկերության կոսմետիկա և հագուստ արտադրելու շնորհիվ։ Նրա վերջին դերը կինոյում դարձել է «Մադամ X» դրամայում Լանա Թըրներ հերոսուհու սկեսուրի դերը, էկրանին է դուրս եկել 1966 թվականին, արդեն Կոնստանս Բեննեթի մահից հետո. մահացել է 1965 թվականի հուլիսին՝ ներուղեղային արյունազեղումներից։ Լինելով բրիգադայի գեներալի կինը, դերասանուհին թաղվել է Արլինգտոնյան գերեզմանատանը՝ Վաշինգտոնում։ Նրա ավանդի համար ամերիկյան կինոստուդիան Հոլիվուդյան փառքի ծառուղիում նրան հատկացել է աստղ, որը գտնվում է մոտ իր քրոջ՝ Ջոան Բեննեթի աստղին։

## Ընտրված ֆիլմագրություն

## Ծանոթագրություններ

Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոդերասանուհիներ
Կատեգորիա:Ամերիկացի պրոդյուսերներ
Կատեգորիա:20-րդ դարի ամերիկացի դերասանուհիներ
Կատեգորիա:Արլինգտոնի ազգային գերեզմանատանը թաղվածներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Կաթվածից մահացածներ
Հելեն Ջորջ

**Հելեն Ջորջ** ( ), անգլիացի դերասանուհի, որն առավել հայտնի է դարձել BBC-ի «Կանչեք մանկաբարձուհուն» հեռուստասերիալում Թրիքսի Ֆրանկլինի դերը կատարելու շնորհիվ։

## Կենսագրություն
Հելենը ծնվել է Բիրմինգհեմում՝ քաղաքագիտության պրոֆեսոր Նիլ Թոմասի և նրա կնոջ՝ սոցիալական աշխատող Մարգարետի ընտանիքում։

Սովորել է Հենրի Բոֆորտի անվան միջնակարգ դպրոցում։ Մանկուց զբաղվել է բալետով (ի վերջո դարձել է Բիրմինգհեմի թագավորական բալետի ուսանող) և  սպորտով, մրցվել է հեռացատկում։ Մանուկ հասակում շատ անսովոր ցանկություն է ունեցել․ երազել է դառնալ «Աստոն Վիլլա» ֆուտբոլային ակումբի առաջին կին մարզիչը։

15 տարեկանում մասնակցելով «Թշվառները» դպրոցական բեմադրությանը, Հելենը որոշել է իր ճակատագիրը կապել դերասանության հետ։ Նա Լոնդոնի Թագավորական երաժշտական ակադեմիայի և Բիրմինգհեմի դերասանական վարպետության դպրոցի շրջանավարտ է։

Իր առաջին դերը ստացել է Թագավորական ակադեմիան ավարտելուց երկու ամիս անց Դևիդ Զիպելյայի և Էնդրու Լլոյդ Ուեբերի «Սպիտակ շորերով կինը» մյուզիքլում։ Որոշ ժամանակ բեք վոկալիստ է Էլթոն Ջոնիի մոտ։

2015 թվականին Հելեն Ջորջը մասնակցել է BBC One հեռուստաալիքի «Պարեր աստղերի հետ» շոուի տասներեքերորդ եթերաշրջանին, որտեղ սլովենացի պարող Ալյաժ Սկորյանցի հետ միասին զբաղեցրել է վեցերորդ տեղը։

## Անձնական կյանք
2012 թվականի դեկտեմբերին Ջորջը ամուսնացել է դերասան Օլիվեր Բութայի հետ։ Նրանք ծանոթացել են «*«Վավիլոն»* հյուրանոց» սերիալի նկարահանումների ժամանակ, սակայն իրենց հարաբերությունները սկսել են մի քանի տարի անց։ 2015 թվականի օգոստոսին դերասանուհու ներկայացուցիչներն հաստատել են, որ նա և Բութը բաժանվել են երեք տարվա ամուսնությունից հետո։

2016 թվականի ապրիլին նա սկսել է հանդիպել «Կանչեք մանկաբարձուհուն» հեռուստասերիալի խաղընկեր Ջեկ Էշտոնի հետ, երբ մեկնել էին Հարավային Աֆրիկա Սուրբծննդյան հատուկ թողարկումները նկարահանելու համար։ 2017 թվականի սեպտեմբերին ծնվել է նրանց դուստրը Ռեն Այվին։

## Ֆիլմագրություն

## Ծանոթագրություն

## Արտաքին հղումներ

Կատեգորիա:1984 ծնունդներ
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի երգիչներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Հունիսի 19 ծնունդներ